
De jure et ratione dominationis Pontificum Romanorum in terram 
gentemgue veterum Prutenorum. 


Due erat ratio, qua Pontifex Maximus Prussiam inde ab eo tempore attingebat, 
quo primum Pruteni ad doctrinam christianam sensim transducebantur, quo Germani omnem vitam 
eivilem Prutenorum bello subjeetorum ad suam normam disponere incipiebant. 

Prima versabatur in munere divinitus ei dato, quo uti vicarius dei in orbe terrarum omniumque 
hominum communis pater, Prutenorum quoque miseriae ut consuleret prospiceretque, obligatus esse 
putabatur. Altera ratio, in hac quaestione multo gravior, posita erat in imperio, quod Papa ut 
supremus dominus in terris Prussicis re vera tenebat. 

Nostris temporibus facile quis quaerat, quo jure Papa sibi tale quid vindicare potuerit. Sed 
praeter legem scriptam, praeter vim externam, praeter potentiam armis partam aliud exstat funda- 
mentum juris multo sublimius quod.in mentibus hominium infixum est, quod cogitatione eorum efficitur. 
Jus igitur Pontificis Romani opinione nitebatur, quae tunc temporis animos omnium toto orbe 
terrarum exercebat; nitebatur in vi et natura, quae ecclesiae Christianae et, qui eam regebat, 
Pontifici maximo inesse unanimi consensu credebatur. Ea opinio tune temporis auctoritatem juris 
publiei inter gentes habebat. 

Haec persuasio et de Pontificum potestate universa et de dominatu terrarum gentilitati 
obnoxiarum et potissimum de summo Prussiae imperio clare accurateque literis ipsorum aequali- 
umque pronuntiata atque probata est. 

Ad quodvis horum dominationis generum illustrandum pauca tantum ejusmodi enunciata pro- 
terre sufficiet. Quid maximi inter Papas de imperio mundi, quid Nicolaus 1., quid magnus Gregorius 
Papa Septimus, magnus item Alexander III. magnus quoque Innocentius lll. cogitaverint et pro- 
nuntiaverint, notissimum est. Ita Gregorius seribit: „quod solus Romanus Pontifex iure dicatur uni- 
versalis"... „Duo sunt, alia inquit epistola, duo sunt, imperator Auguste, quibus prineipaliter hie 
mundus regitur: autoritas sacra pontificum et regalis potestas", quam quidem sententiam Innoc. Il 
ita enuntiat: ,Fecit deus duo magna luminaria in firmamento coeli: luminare majus, ut pracesset diei. 
et luminare minus, ut praeesset nocti, i. e. duas dignitates. quae sunt pontificalis auctoritas et realis 
potestas." — Similes sententiae lacili opera quam plurimae e scriptis aliorum quoque Paparum colligi 
possunt, ') quae pro fundamento juris publici ubique habebantur, quamdiu auctoritas sedis Apo- 
stolicae valebat. 

ix hac praecipua doctrina alia etiam persuasio profecta est, qua proximum imperium illarum 
regionum, quae nondum sub ditione alieujus prineipis Christiani essent. Pontifici Romano deberi con- 
stabat, simulatque inter terras Christianas reciperentur. Id quod jam prius enunciatis singulorum 
Paparum, uti Gregorii VIL, Alexandri lll. affirmatum erat, re ipsa potissimum illi magni viri: Inno- 
centius 111,, Honorius II., Gregorius IX. comprobaverunt, qui uti patres omnium Christianorum 
populorum gentes in ecclesiam recens introcuntes paterno amore receperunt. Gentes Christo acquisitae 
ex tunc Papae erant, qui Christi vices gerit, suceessoris Beati Petri Is in suam tutelam gentes sus- 
cepit, libertatem utramque, et animi et corporis, iis restiturus, resque earum publicas ordinaturus 
atque dispositurus. Haec potestas pontificia, quam tune temporis a nullo detrectatam esse 
cognoscimus, a magnis illis Papis, quos nominavimus, dominis ut plenum jus in Prutenos 
exercebatur. Permultis diplomatis apertissime enuntiatum est, Prussiae incolas, simulatque in eeclesiam 
christianum recepti essent, tamquam filios patris communis, Papae, factos esse, cui soli vices 
Christi gerenti subditi. praeterquam liberi ab omni servitutis genere forent. — Ex hac sententia 
proficiscendum est, si reete de jure illo sentire volumus. quo usum Papam in Prussia uti in 
suo dominio omnia ordinantem atque disponentem videmus. Rem quam attigimus, ut uno saltem 
exemplo utamur, quam maxime significant verba, quae Gregorius Papa Nonus anno 1233 
paterno amore incensus ad ipsos Prutenos neophytos seripsit.*) „Universis, inquit, Prutenis ad 
agnitionem veritatis feliciter pervenire, Proximis et remotis evangelizavit paeem dominus Jesus 
Christus, ut pacificatis omnibus per sanguinem crucis ejus salvos faceret peccatores. Cuius licet 
immeriti vices gerentes in terris, aculeis quasi doloris inexplicabilis perpungemur, quod 
quidam adhuc infidelitatis obtenebrati caligine mee sui creatoris inaestimabilem bonitatem recogitant, 
nec agnoscunt ineffabilem gratiam redemptoris. Ceterum si contingat operante divina clementia, ali- 
quos ad orthodoxam fidem converti, exultant angeli, et nos ad gratiarum actiones illi, qui neminem 
vult perire, humiliter assurgentes, de ipsorum salute solliciti modos libenter exequerimus, 
quibus possit cis eommodius et melius provideri“ Et porro: „duo vestrum vel plures vice 
omnium ad apostolicam sedem accedant . . . ut... cum gratia fidei vestra plenius procuretur 
utilitas et data vobis pace plenaria cum augmento bonorum temporalium vos tamquam dilec- 


tissimos in filiorum gratiam adoptatos sincere caritatis brachiis amplexemur.* 


1) Colligantur prae ceteris ex diversis epistolarum locis, quae in Harduini Concil, Tom. VI. p. 1193 — 1516 editae sunt. 

?) Philippi et Wülky N. 95 p. 71. — Diplomata Prussiam spectantia, quibus utemur, citabimus ex novissima 
editione Philippi et Wölky (Preuss. Urkundenbuch Band I, 1, die Bildung des Ordensstaates. Herausgegeben von 
Archivrat Philippi und Dr. Wölky, Königsberg 1882). 

Jam Innocentius Papa 111 jure suo statuendi pro arbitrio de Prutenis utebatur, nemine adver- 
sante aut improbante. Ad opus conversionis Prutenorum sub maximo hoc Papa susceptum prae- 
dicatores non nisi de licentia ejus accesserunt, quod cpistola eius anno 1210, 4. Sept. data testatur, 
qua etiam curam officii pastoralis ad tempus archiepiscopo Gnesnensi defert, donec adeo ibidem 
numerus fidelium augeatur, ut proprium possint episcopum obtinere.*) Quo minus jus Papae in Prus- 
siam addubitatur, co clariore luce capita quaedam antiquioris historiae Prussicae apparent, quorum 
unum a scriptoribus ventilatum est. Etenim Christianum, primum Prussiae episcopum, affir- 
mant verum unumque fuisse Prussiae dominum, uti diplomatis Pontificum ei concessum esset. Quae 
res mirum quantum idcirco offendit. quod sedes apostolica, quasi fraudulentis ordinis Teutonici artibus 
irretita et capta, Christiani jure neglecto non ita multo post ex arbitrio aliter de Prussia 
decreverit. Sed falsa ea est opinio, quam ii seriptores') tuentur, qui perversa fontium interpretatione 
seducti Christianum episcopum supremum dominum terrarum Prussicarum fuisse asserunt, fere 
eodem modo, quo principatus ecclesiastici sacri imperii Romani, Archiepiscopis vel Episcopis quondam 
regnantibus, sui juris et potestatis fuissent. Attamen diplomatis cum aequalium tum suis ipsius pro 
certissimo probari potest, dominum Prussiae habitum esse Pontificem Romanum, Christianum 
autem non nisi ut vicarium Papae ejusdemque auctoritate ac nomine terras Prussiae administrasse 
vel potius procurasse. Neque Christianum dominium aliquod sibi usurpare animo intendisse apparet, 
qui ne primum quidem praedicationis evangelicae munus sine licentia sedis apostolicae susceperit. 
Tantum aberat, ut pius ille Christi domini nuntius dominationem concupisceret, ut ipse et socii ejus 
omnibus rebus humanis renuntiatis solo amore dei hominumque impellerentur. ld quod Innocentius 
anno 1210 (4. Dec.) epistola modo citata praeelare testatur hisce verbis: „In hac siquidem laborare 
vinca dilecti filii Christianus, Philippus et quidam alii monachi pro desiderio cupientes illius dudum 
amore succensi, qui neminem vult perire, ad partes Prussiae de nostra licentia accesserunt.“ Et anno 
ejusdem seculi duodecimo (1212, 10. Aug.) simili modo Christianum et socios praedicat, qui „adver- 
tentes, eos appellari beatos, qui seminant super aquas, et eos, qui frumentum abscondunt in 
propriis, maledici, cundo et flendo mitterent semina verbi dei."") Nee minus Honorius III. 
anno 1218, 6. Maji praedieat Christianum et socios „zelo fidei Christianae succensos evangeli- 
zantes in partibus Prussiae.*") Hic idem Pontifex anno 1225 3. Jan. rationem, quae inter 
sedem apostolicam et Prussiam intercedebat, accurate hisce verbis epistola ad ipsos Prutenos 
data pronuntiat: „Cum igitur vocati sitis in libertatem filiorum dei ex aqua et spiritu 
sancto renati, et ubi spiritus dei est, debeat esse libertas .. . personas vestras ... sub 
Beati Petri et nostra protectione suscipimus, statuentes, ut in libertate vestra manentes 
nulli alii sitis, quam soli Christo, cuius efficimini acquisitionis populus, et obedientiae 
ecclesiae Romanae subjecti.) — Prima igitur ab initio lex, ex qua omnis vita publica et 
civilis inter Prutenos pendebat, ita constituta erat, ut nulli alii dominationi subjecti essent, quam 
sedi apostolicae, ut ipsi vero plena personarum uterentur libertate. — Ne Christianum quidem epis- 
copum ipsum aliter de loco, quem in rebus Prutenorum administrandis ut papae vices gereus, non 


3) Philippi et Wölky N. 5, p. 4 pro „Cura officii pastoralis i. e. officio legationis, aliis diplomatis dicitur: 
pastoralis officii debitum p. 5.; pastoralis officii regimen p. 1 u. 2. 

4) Prae primis J. M. Watterich, libro: Die Gründung des Deutschen Ordensstaates in Preussen. Leipz. 1557. 

5) Philippi et Wölky N. 6. p. 5. 

6) L. c. N. 22 p. 16. 

7) L. c. N. 54 p. 40. 


suo jure utens obtineret, sensisse seriptis suis declarat. ,,Terrae Prussiae, inquit diplomate anno 
1231 dato (ante 21. Martii), terrae Prussiae. quae ad nos ex jure et gratia sedis aposto- 

licae spectare videntur.‘“*) Itaque etiam, quum ei munus aliquod mandabatur, id pontifices sua 


vice, sua auctoritate fieri per apostoliea seripta jubebant, ut plura Honorii III. diplomata testantur. 

Quum quod tanto studio totque laboribus expetebatur, ea via, qua eousque in Prussia pro- 
cessum erat, effiei non posse videretur, quumque tantae Christiani episcopi contentiones occidisse puta- 
rentur: sedi apostolicae placuit, aliam rationem ad Prussiam placandam constituendasque et res 
ecclesiasticas et civiles ineundam esse. Quod quum ita efficeretur, ut administratio terrarum 
Prussiae Ordini Teutonico traderetur. in magno versaremur errore, si id acerbissima in 
Christianum injuria factum esse opinaremur. Quo jure Pontifex Romanus initio Christianum epis- 
copum auetoritate rerum in Prussia gerendarum instruxerat, eodem ipso jure haud dubie ei si vide- 
retur, licuit, hoc idem negotium illi demere et ad ordinem Teutonicum deferre. Re ipsa etiam 
constat, Christianum tune ita se gessisse, ut prorsus cum Papae consiliis consensisše videatur. Contulit 
enim ipse quidquid dominationis in Prussia et adjacente territorio Culmensi habebat, diplomatis anno 
1230/31 datis, ad Ordinem Teutonicum.?) Quod autem de juribus sibi reservandis expressis verbis statuit, 
speetat id tantummodo ad jura episeopi ecelesiastica, atque ad bona quaedam eorumque fruetus, 
ut haberet, unde ipse suaque ecclesia sustentaretur, dominationem autem aliquam eivilem terrarum 
Prussiae haudquaquam sibi vindicans. 

Quod autem negari non potest, Ordinem Teutonicum potestate sibi delata ita abusum fuisse, 
ut episcopum quaque injuria afficeret; quod porro posthac paullatim ipsius Pontificis auctoritatem ita 
neglexit, ut re vera tandem principatus sui juris inde exoriretur: ea tamen omnia sententiam 
nec refellunt neque infringunt, a qua profecti sumus, nimirum Pontificem Romanum tune 
temporis de iure dominum terrarum Prussiae omnium persuasione esse judicatum, quarum administra- 
tionem non solum ecclesiasticam, verumtamen etiam civilem, cui et quamdiu placuisset, 
deferre potuisse. 

Sed quid sibi voluit haec Papae dominatio in Prutenos? Nonne inanis eius species fuisse 
videtur, quae nec ipsi, nec Prussiae magno potuerit esse usui? Non ita reete de hae re judicaremus. 
Non nomine tantummodo, sed re vera et cum effectu Pontifex Romanus, guamguam longis 
spatiis in Urbe a Prussia remotus, dominationem rerum Prussicarum tenebat. Quam dominationem 
guibus praesidiis Papa exercuerit, jam demonstrandum erit. 

Bullae pontificiae, guae plurimae de Prussia dabantur, pro lege et certa norma habebantur, 
ad guam omnia dirigebantur. — Assidui atgue impigri adjutores Papae consiliorumque effectores 
erant legati sedis apostolicae in Prussia vieinisque terris constituti atque fratres ordinis 
St. Dominici sub ipso Honorio III. instituti, cuius summa industria tune flore quodammodo aetatis 
latissime patebat. 

In bullarum Pontificum exordiis quae praemittuntur caussae mandatorum testantur cae 
summum studium paternumque amorem, quo Papae veram Prutenorum salutem respiciebant. 

Legatis praeceptum erat, ut ea quae Papae mandaverant, observarent atque perficerent. 
Quorum quanta in rebus Prussicis et ecelesiasticis et civilibus regendis fuerit industria, longum est 


8) L. c, N. 83 p. 64 cf. N. 73 p. 53; N, 82 p. 63. 
9) Videantur plures literae de his rebus a. 1230 et 1931 actis 1. c. inde a p. 53—63; imprimis N. 73 p. 53 et 
N. 82 p. 68. 

multis probare. Pauca tantum de munere legatorum Prussiae proferemus. Archiepiscopo 
Gnesnensi [Henrico, 1199—1219] primo legationis officium ab apostoliea sede commissum fuerat, a 
quo illum gravi morbo affectum Honorius III. anno”) 1219 absolvit, postquam eo ab anno") 1210 
funetus fuit. Pro eo jam anno ejusdem seculi duodevicesimo Honorius III. Christiano Prussiae episcopo 
ea offieia mandaverat, quae legatorum erant, licet literae eum hoc nomine non insigniunt.'?) 
Quae ei praecepta erant, Christianus vice Papae exeeutus est, ut diplomata ipsa declarant. 
Postea, quum Christianus a Sambiensibus captus custodia tenebatur, Wilhelmus, episcopus quondam 
Mutinensis, legatus in Prussia  enotescit.") Anno 1234 Gregorius IX. per scripta apostolica'^) ei 
praecepit, quomodo in Prussia ageret; imprimis ei cordi essent Ordo Teutonicus ejusque possessiones, 
qui pro defensione fidelium laborem multiplieem pertulisset. Hisce literis Pontifex expressis verbis 
eam effert sententiam, quae est in hoc genere praecipua, nimirum „partem Prussiae Christiano 
nomini subjugatam et subjugandam in jus et proprietatem Beati Petri esse susceptam; se 
eam Ordini Teutonico cum omni jure et proventibus suis concessisse in perpetuum libere 
possidendam." Ab illo tempore Wilhelmus egregiam in rebus Prussicis ordinandis adhibuit diligentiam. 
A. Wilhelmo tandem rationes Ordinem inter et episcopum vel episcopos Prussiae constitutae sunt, terraque 
ipsa inter utrosque divisa est, et episcopatus erecti.") Post eum anno 1245 primum vice eius 
frater Henricus de ordine praedicatorum, eodemque anno Opizo, abbas Monasterii de Mezano, 
legatus factus est, quem jam anno 1247 excepit Jacobus Leodiensis archidiaconus," quo auctore 
anno 1249 pax inter magistrum fratresque Ordinis Teutonici et neophytos Prussiae composita est, 
cuius diploma gravissimum existit tamquam fundamentum rei publicae Prussicae. Hoc diplo- 
mate") confirmatur, quod Innocentio Papa Tertio, Honorio et Gregorio Romanis Pontificibus, praedeces- 
soribus sanctissimi patris Innocentii Papae quarti, neophytis esset concessum, ut, quum vocati essent in 
libertatem filiorum dei de aqua et spiritu sancto renati, in libertate sua manentes nulli alii essent, 
quam soli Christo et obedientiae eeclesiae Romanae subjecti. Eodem diplomate etiam accuratius 
pronuntiatum est, quae juris ratio cum inter sedem apostolicam et Ordinem Teutonicum, tum inter 
Ordinem Teutonicum et Prutenos neophytos intercederet. Continet enim hane sententiam:  , Quum 
iidem magister et fratres unam faciant ecclesiam et conventum, et totam terram, quam habent in 
Prussia, a Romana ecclesia teneant" et quae sequuntur. Et paullo infra: „Iidem fratres saepe- 
dietis neophytis concesserunt libertatem omnimodam personalem, quamdiu fidem catholicam 


10) V, literae 11. Maj. 1219 datae, J. c. N. 30, p. 21. 

11) V. literae 4, Sept. 1210 datae I. c. N. 5 p. 4. 

12) V. lit. 5. Maj. 1218 dat. I. c. N. 17. p. 13. N. 18 ibid. 

13) De Christiani captivitate primum testimonium continent literae Gregorii IX, de 7, Oct. 1933. 1. c. N. 100 
p. 74. In libertatem ille restitutus est ante 23, Mart. 1240 l. c. N. 133 p. 100: Wilhelmi legati missionem jam literae 
Honorii 111. de 31. Decb. 1224 annuntiant I. c. N. 53 p. 39, sed ante a. 1934 res Prussicae ab eo actae non traduntur. 
A Balduino episc. Semigalliensi (legato anno 28. Jan. 1232 nominato) officium legationis ad Wilhelmum per lit. 9. Febr, 
1234 l. c. translatum est. 

M) Vid. hae literae 9. Sept. 1234 datae in Voigt, Cod. dipl. Pruss. l. p. 41 Simillimae literae eodem ipso die 
ad Conradum ducem Poloniae datae v. apud Philippi et Wölky l. c. N. 110 p. 85. 

15) Lit. Wilhelmi 29, Juli 1943 datae, I. c. N. 143. p 108; etiam in Wölky cod. Warm. J, 5. 

16) Vid. literae anno 1245 1. Febr. 6. Febr. 7. Oct. datae l. c. N. 164, 165, 166, 170 p. 123, 194, 195. De 
Opizone lit. papales eodem anno datae, inde ab 10. Oct. usque ad 14. Oct. l. c. N. 171 et 174. Legatus Jacobus jam 
19 Nov. 1247 a Papa annuntiatur, l. c. N. 196 et seqq. inde a pagina 139, 

17) Diploma 7. Febr. 1249 editum apud Philippi et Wėlky 1. c. N. 218 p. 158 et apud Wėlky Cod. Dipl. 
Warm. 1 p. 28. N. 19. 


observabunt et in subjeetione et obedientia Romanae ecclesiae permanebunt, et contra ipsos 
magistrum et fratres et domum ipsorum fideliter se habebunt.“ — Revera igitur jus 
feudale conformatum erat, quod papam, uti summum feudi dominum, cum Ordine Teutonico, uti va- 
sallo, et Ordinem Teutonicum, uti dominum, cum Prutenis, uti vasallis, ad unum rei publicae genus 
colligabat. 

Quocum jure pontifieio in terris Prussiae quum potestas etiam imperatoria jam antea 
concurrere coepisset, hoe genus rei publicae difficilius evaserat. Fridericus etenim Imperator IL, qui 
dominium mundi sibi vindicans jam diplomate anno 1228, mense Martio dato!) de „vetere et debito 
jure imperii in Prussia“ loquitur, „quod terra ipsa sub monarchia imperii esset contenta”, 
summum ordinis magistrum, Hermannum de Salza, eui admodum favebat, prineipem imperii fecisse 
traditur. ,,Unde factum est", Dusburgius'") refert, qui unus de hac re auctor est, „unde faetum 
est, quod ipse dominus Papa et imperator .. fratri Hermanno et successoribus . . dignitatem prin- 
cipis eontulerunt, et in signum hujus principatus dominus papa annulum ei obtulit et imperator 
insignia regalia imperii deferenda in suo vexillo indulsit. Sed de investitura per imperatorem facta 
prorsus nihil legitur, quum pontificia exstent diplomata, quibus magistros ordinis a Papis in- 
vestitos esse comprobatur. Ita Innocentius IV. anno 1243, 1. Octob. ad magistrum Gerhardunı seribit: 
„Te, dilecte magister, annulo nostro de terra investientes eadem.‘*?) 

Jacobi igitur Leodiensis, qui postea ipse pontifex maximus factus Urbani 1V. nomine 
inelaruit, legationis tempore certior rei publieae Prussiae forma effeeta observatur, quam antea cog- 
nosci potuit. 

Qui post Jacobum in Prussia fuere legati, a nobis praetermittuntur, quoniam paullo poste- 
riora tempora attingunt, quae a nostro proposito aliena sunt. 

In hoe genere superest, ut de fratribus ordinis Praedicatorum quoqur pauca proferamus 
quibus adjutoribus, postquam Cisterciensium industria eum Christiani episcopi sublata est, Papa 
munus in Prussia evangelizandi gravissimum imposuit. Mirum est, quantum hi fratres de Prutenis 
meruerint. Labor eorum difficillimus jam anno 1231 conspicitur, quum Gregorius Papa Nonus iis, 
„quatenus sanctae praedicationss officium suscepissent”, mandat, ut in regionibus Germaniae septen- 
trionatibus „diligenter et efficaciter moneant et inducant" ad signum crucis eontra Prutenos accipien- 
dum. Ejusmodi mandata saepius repetita sunt. Inde ab anno ejusdem seculi tricesimo tertio in 
Prussia ipsa constituti, verbum dei praedicabant atque gradatim cum exercitibus erucesignatorum pro- 
gredientes, sua quasi stativa posuerunt in illis monasteriis, quae sub praesidio areium Thorunensis, 
Culmensis, Elbingensis fundabantur, in finibus sita regionum, in quibus eruce armati animos indige- 
narum oceupaturi erant, virtute militibus aequantes, qui ferro terram expugnaturi erunt. — Gregorius 
P. IX. in epistola ad Prutenos a. 1231, 9. Juli. data") eos vocat ,,inconfusibiles domini operarios et 


18) Vid. Philippi et Wölky I. e, N. 56 p. 41; ex Dregeri cod. dipl. Pom. jam 1857 a Watterich editum (die 
Gründung des Ordensstaates p. 235). In initio diplomatis verba Friderici leguntur: „Ad hoc deus imperium nostrum pre 
regibus orbis terre sublime constituit et per diversa mundi climata dicionis nostrae terminos ampliavit, ut“ , . . relig. — 
De rationibus Ordinis et ad Papam et ad Imperatorem ea conferantur, quae in libro: „Ermlands politische und nationale 
Stellung innerhalb Preussens* a 1872 inde a pag. 9. scripsimus. 

19) Seriptor. Rer. Pruss, I. p. 32. 

20, Philippi et Wölky 1. c. N. 147 p. 113. 

21) Vid. lit. a 1231, 18. Juli, datae 1. c. N, 85 p. 65. 

32) L. c, N. 84 p. 64. 


cooperarios vestre salutis", idemque anno 1233, 6. Octob.?) eos appellat ,,vicarios nostre solli- 
citudinis.* Frater Hermanus praeceptor domus Teutonicae, dietus Balko, anno 1238 in privilegio, 
quo claustrum Elbingense fundat,") ordinem Praedicatorum nominat „ordinem venerandum, qui dicitur 
Praedicatorum et esse dignoscitur ab effectu“. Quanto honore papae eum ordinem habuerint, quam 
merita ejus egregia judicarint, vel inde maxime apparet, quod auctoritate sedis apostolicae primi 
dioecesium Prussicarum episcopi constituti sunt fratres ordinis Praedicatorum. 

Quae ita Pontifiees tam provida cura tamque considerata arte in Prussia instituerant, ea 
iterum ac saepius ab Ordine ipso Teutonico turbari coepta sunt, qui etiam non acquievit, donee fratri- 
bus praedieatoribus summotis suique ordinis sacerdotibus intrusis, quantum fieri potuit, potestate etiam 
ecclesiastica in plurimis partibus episcopalibus Prussiae potitus esset. Quamvis ita paullatim dominatio 
pontifieum, quae firmissimis stabilita videretur fundamentis, deminueretur sensim atque infringeretur, 
tamen quam singulariter Papae meriti fuerint de Prutenis ad humanitatem et omnem 
vitae cultum evehendis, eo clarius elucebit, quo aceuratius, quam antea perversi atque depravati 
Prutenorum mores gentilium fuerint et quo gravi servitutis onere premerentur, cognoverimus; quam 
rem denique restat ut exponamus. 

Pontifieum Romanorum studio et opera faetum est, ut tandem nova mentis Prutenorum quoque 
oculis lux divinae claritatis infulgeret, tune, ubi ad Prutenos etiam, ut apostoli verbis utar, venit 
plenitudo temporis, quum, ut Marius Victorinus plenitudinem temporis interpretatur, ,,peccatis usque 
ad summa surgentibus medicina necessario quaerebatur. ^ Revera tune gentilium Prutenorum 
mores**) ad extremam pravitatem delapsi esse videbantur, quae pestis ipsam conjunctionem familiae, 
quae est arctissima et sanctissima, eo usque vitiaverat, ut in familia quoque foedissima servitus valeret. 

Pontifices Romani hane perniciei molem superari debere acutissime videntes, omnem operam 
laboremque in eo posuerunt, ut imprimis servitute sublata gens ad humanitatem atque cultum 
efferretur. Quod quidem est praecipuum Paparum meritum neque satis praedicandum. Sed audiamus ipsa 
aequalium et posteriorum testimonia de morum apud Prutenos conditione. Honorius Papa III, 
bulla a. 1218, 15. Junii^) data, qua de feritate Prutenorum querens remedia mali meditatur: „In 
Prussiae partibus, inquit, populus est a fide prorsus exorbitans et plus quam bestiali deditus feritati, 
qui, ut ea faciant, quae non conveniunt, inter alia multa, que de ipsorum immanitate feruntur, quod- 
eumque feminini sexus mater pariat, perimunt preter unam, tamquam domino velint in propa. 
gatione humani generis obviare, passim et sine verecundia plures eorum prostituunt filias et uxores 
ac captivos immolant diis suis intingentes gladios et lanceas, ut prosperam fortunam habeant, in 
sanguinem predictorum." Paullo infra addit: „Episcopus Prussiae") ae socii eius statuerunt necandas 
comparare puellas, ut educantes easdem lucri facere possint Christo ac ibi scholas Prutenorum insti- 


23) L. c. N. 98 p. 78. 

24) Lit. 13. Jan. 1238 datae in Wólky cod, dipl. Warm, I. N. 1. p. 1. 

25) Fusius morum conditionem apud veteres Prutenos eorumque de rebus divinis opiniones exposuimus commen- 
tatione inscripta: „Zur altpreuss. Mythologie und Sittengeschichte a. 1867 edita in: ,,Altpreussische Monatsschrift“ 
Bd. 11. Heft 7; Bd. IV. Heft 1 u. 2 (v. imprimis Heft 7 p. 568 seqq.), et „dissertatione historica critica de veterum 
Prutenorum diis“ edita Brunsb. 1865. 

26) V, Philippi et Wólky I. c. N. 29 p. 20. 

27) De Christiani episcopatu ejusque conditione, fatis et institutis accuratius a. 1863 disputavimus in: „Zeit- 
schrift für die Geschichte und Alterthumskunde Ermlands Bd. IL, inde a. p. 211. Ad instituta Christiani pertinebant 
etiam scholae inter Prutenos instituendae, Conf, literae eodem die (15. Juni) a Papa ad universos Christifideles datae 1. 
c. N. 13 p. 17. Locis citatis ergo jam de seminario dioecesano Prutenico providebatur. 

tuere puerorum, qui, ut gens illa convertatur ad fidem, addiscant efficacius quam advene predicare 
ac evangelizare dominum Jhesum Christum."  Repetuntur aliis aliorum Pontifieum bullis querimoniae 
de hae barbara natione, de ejus feritate, spiritu dementiae, fraudibus aliisque vitiis. Diplomate paeis*5) 
anno 1249 compositae conditio indigenarum depingitur immanissima. „Promiserunt, ibi legitur, quod 
duas uxores similiter vel plures de cetero non habebunt. Sed una sola contenti cum ipsa contrahet 
unusquique. . . . . . . . Promiserunt etiam. quod nullus eorum de cetero filiam suam vendet alicui 
matrimonio copulandam, et quod nullus uxorem filio suo emet vel sibi; nam ex hoc talis inter ipsos 
consuetudo, sicut intelleximus, inolevit, qualis nee inter gentes, ut videlicet uxorem patris sui aliquis 
habeat. Cum enim aliquam uxorem de pecunia communi sibi et filio emerat sibi pater, hactenus 
servaverunt, ut mortuo pratre uxor eius devolveretur ad filium, sicut alia hereditas bonis communibus 
comparata. Et ne aliquis hac de eausa novercam suam possit sibi vendicare ulterius in uxorem, 
uxores nee vendere nec emere promiserunt." Dusburgius (l. III. c. 5), ut etiam ad chronicorum 
scriptores recurramus, postquam de hospitalitate Prutenorum et, quae cum ea conjuncta fuit, ebrietate 
retulit, ita pergit: ,,Secundum antiquam consuetudinem hoc habent Prutheni adhuc in usu, quod 
uxores suas emunt pro certa summa pecuniae. Unde servat eam sicut ancillam nec cum ea comedit 
in mensa et singulis diebus domesticorum et hospitum lavat pedes“ . .. „Si homicidium committi- 
tur inter eos, nulla potest compositio intervenire, nisi prius ille homicida vel propinquus eius ab 
occisi parentibus oceidatur." Sed quid alia etiam testimonia??) de foeda illa morum corruptione? 
Quum vitae familiaris conditione mores cuiusque populi maxime sint metiendi, quantum 
diserimen ob oculos versatur inter veteres Germanos et veteres Prutenos! Quam saneta apud illos 
vita conjugalis, quam barbarae apud hos consuetudines loco legitimi conjugii! Ecclesia Christiana, 
quae est mater humanitatis et libertatis ideoque dominatrix mundi, Prutenos ab interitu revocavit, 
quod quo majus diffieiliusque fuerat opus, eo magis studium atque opera Pontificum praedieanda sunt. 
Nihil etenim vehementius Pontifices Maximi efflagitabant, quam ut servitus inter Prutenos 
tolleretur. Cui rei testimonio sunt ipsorum mandata Innocentius P. II]. jam anno 1212, 13. Aug.?") 
duces Poloniae et Pomeraniae libertatem Prutenorum neophytorum imminuentes hisce verbis increpat: 
,Quidam vestrum, sieut aecepimus, minime attendentes et «querentes que sua sunt, non que 
Christi, quameito intelligunt aliquos e gentilibus per Prussiam constitutis nove regenerationis gratiam 
suscepisse, statim oneribus eos servilibus aggravant et venientes ad Christiane fidei libertatem 
deterioris conditionis effieiunt, quam essent, dum sub jugo servitutis pristinae permanserunt." Anno 
1219, 12. Maji Honorius 111. versus Prussiam signo crucis accepto proficiscentes monet et hortatur, 
„Ut non quae sua sunt, sed Jesu Christi quaerentes ad convertendum ad deum, non ad subjugandum 
suae servituti paganos attendant, ne, quod absit illi timentes subjiei servituti, in sui erroris pertinacia 
fortius obstinentur.“*') Et anno 1220, 8. Maji idem Pontifex fideles noviter baptizatos Prussiae ita 
alloquitur: , Nos autem vos tamquam filios benedietos a domino gerentes in visceribus caritatis vobis 
in omnibus, quibus possumus, libentissime assistemus, omne vobis solatium et auxilium impensuri et, 


quum in libertatem vocati estis adepti gratiam filiorum, vos in omni conservabimus libertate 


28) Jam supra citato ex Wölky Cod, Warm, N. 19 p. 28 et Philippi et Wölky Cod. pruss. N. 218 p. 161. 

29) Mittimus ea, quae Simon Grunovius de hoc genere ex (fictis) constitutionibus Prutenicis („Brutenischen satzungen“*) 
profert, quae partim ex diplomate pacis a. 1249 et Erasmo Stella (I. p. 292) hausta esse videntur. V. Sim. Grunau's 
Preussische Chronik, Herausgegeben von M. Perlbach I. p. 64. 

30) V. Philippi et Wölky I. c. N. 7. p. 6. 

91) Lit. apud Philippi et Wölky 1. c. N. 31. p. 22. 

aliisque dignis favoribus prosequemur, quia non commodum rerum temporalium, quod cito periret, 
sed lucrum, quod erit perpetuum, in vobis quaerimus animarum. “??) 

Erat autem Ordo Teutonicus ipse, contra quem Pontifices libertatem Prutenorum etiam 
atque etiam commendare et defendere cogebantur. Gregorius Papa IX. anno 1237, 8. Maji ad 
legatum suum Wilhelmum ita scribit:**) „Licet pagani . . . nullo ante baptismum jugo servitutis ali- 
quatenus premerentur, fratres tamen Hospitalis Sanctae Mariae Teutonicorum et nonnulli alii tam 
religiosi quam seculares, clerici et laici, non attendentes, quod christifideles effecti jam non sunt 
ancillae filii, sed liberae, utpote quos renatos ex aqua et spiritu sancto ipse unigenitus dei filius libe- 
ravit a jugo peccati, quos vetusta servitus detinehat, eos sub servitute redigere moliuntur, nec per- 
mittunt ipsos possidere libere bona sua." Poenam Papa Ordini Teutonico addit censuram ecclesiasticam 
et damnum privilegiorum et indulgentiarum anno 1240, 10. Aprilis. Christianus episcopus tandem e 
captivitate liberatus eoram sede apostoliea severus et gravis contra Ordinem Teutonicum exstitit accu- 
sator. „Prutenos, inter alia profert"), Prutenos catechumenos, qui ad gratiam baptismi pervenire 
eupierunt, fratres hospitalis sanetae Mariae insigniri christiani charactere nominis non permittunt, 
illud in suae temeritatis subsidium allegantes, quod fortiores quam deo credentium esse possent 
domini paganorum.^ Etiam diploma illud pacis (1249), quod jam aliquoties laudavimus, testatur: 
fratres Ordinis Teutonici ipsos neophytos interim duris servitutibus opprimebant, quod vicini pagani 
eorum gravamina audientes tollere supra se suave jugum domini formidabant. 

Ita Pontifices Romani, qui semper et ubique custodes ac tutores exstitere populorum 
Oppressorum, gentes Prussiae suo praesidio suoque patrocinio tegebant. 

Potestatem igitur Pontifieum Romanorum in Prutenos ex opinione auctoritatis profectam, 
quam penes sedem apostolicam esse tune temporis ab omnibus comprobabatur, liberalissimo rerum 
gerendarum genere stabilitam statim ab initio nihil nisi veram Prutenorum utilitatem et salutem 
appetivisse apparet. Cujus potestatis salutaris atque felix efficacitas et vis tandem ab eo ipso ordine 
debilitata et fracta est, qui dominationem suam favori et gratiae Paparum debebat. 


32) Ibid, p. 231. Philippi et Wėlky l. c. N. 37. p. 25. 
33) Voigt Cod. D. Pr. I. p. 47. 48. 
34) Philippi et Wölky 1. e. N. 134. p. 101. Watterich I. c. 255, 

Corrigenda: 


Pag. 5 lin, ultima: pro gereus leg. gerens. 
Pag. 7 lin. 21 pro quod Innocentio 1. quod ab Innocentio. 
Pag. 8 lin. 23 pro guogur 1. guogue, 

lin. 27 pro praedicationss 1. praedicationis. 

lin. 28 pro trionatibus 1. trionalibus. 

LEGTIONES. 


A. ORDINIS THEOLOGORUM. 


Dr. Hugo Weiss, P. P. 0., h. t. Decanus. 


Vaticinia Jesajae prophetae interpretabitur ter per hebd. hora VIII. 
Evangelium Johanneum explicabit ter per hebd. hora VIII. 
Antiquitates Hebraeorum dabit horis definiendis. 

Repetitiones exegeticas instituet horis definiendis. 


Dr. Henricus Oswald, P. P. 0. 


De creatione mundi et hominis, de protoparentum statu innocentiae, de eorum lapsu atque de 
peccato originali, tandem de angelis disputabit quater vel quinquies per hebd. hora X. 
Repetitiones dogmaticas instituet examinandi ct disputandi causa semel p. h. hora X. 

Elementa linguae Hebraicae docebit bis terve per hebd. horis designandis. 


Dr. Franciscus Dittrich, P. P. 0. 


Historiam primaevae ecclesiae tradet guinguies per hebd. hora IX. 
Historiam ecclesiasticam novissimi temporis enarrabit semel per hebd. hora IX. 
De arte ecelesiastica eiusque historia disseret semel per hebd. hora designanda. 


Dr. Julius Marquardt, P. P. 0. 


Theologiae moralis partem specialem, quae est de virtutibus moralibus maximeque socialibus 
tractabit quinquies per hebd. hora XI. 

Repetitiones et disputationes de selectis ethicae christianae capitibus instituet semel per hebd. 
hora definienda. 

Pauca de patrologia praefatus vitas et opera patrum apostolicorum explicabit hora designanda. 


Dr. Antonius Kranich. 


Apologetices reliquam partem tradet bis p. hebd. horis defi. 


Encyclopaediam s. Theologiae docebit hor. def. 
Cantica liturgica et deinde selectos hymnos ecelesiasticos semel vel bis p. h. interpretabitur hora IX. 

B. ORDINIS PHILOSOPHORUM. 


Dr. Jos. Bender, P. P. 0., h. t. Decanus. 


Historiam generis humani primaevam resque populorum orientalium tradet ter per hebdomadem 
hora XI. 

Historiam Prussiae imprimis Warmiae enarrabit bis per hebd. h. XI. 

Fata linguae theodiscae exponet ejusque cognationis cum aliis linguis rationem explicabit semel 


vel bis per hebd. h. XI. 


Dr. Wilh. Weissbrodt, P. P. 0. 


De arte antiqua disseret quater hebdomade h. IX. 
Inseriptiones christianas interpretabitur bis hebdomade h. IX, 
Exercitationes philologas instituet h. def. 


Dr. Wilh. Killing, P. P. 0. 


De legum naturalium divinaeque revelationis consensu disserere perget bis per hebdomadem h. VIII. 
Astronomiam populareın docebit ter hebdomade h. VII. 

Historiam mathematicae enarrabit semel hebd. hor. VIII. 

Calculum difierentialem et integralem explicabit horis deff. 


Dr. Jos. Krause, P. P. 0. 


Psyehologiam tradet bis per hebd. hora X. 
Metaphysicen docebit ter per hebd. hora X. 
De arte catechetica disseret horis deff. 

Bibliotheca, cui praeest Prof. Dr. Weiss, commilitonibus patebit diebus Martis et Veneris hora 
II- III. 

Instrumenta, quae ad physicen,. mathematicam et astronomiam pertinent, asservat Prof. Dr. Killing. 
Sculpturarum veterum imagines gypseas custodit Prof. Dr. Weissbrodt. 

